/* COM(2011) 179 galīgā redakcija - COD 2010/0059 */ KOMISIJAS ATZINUMS saskaņā ar Līguma par Eiropas Savienības darbību 294. panta 7. punkta c) apakšpunktu par Eiropas Parlamenta ierosinātajiem grozījumiem Padomes nostājā attiecībā uz priekšlikumu EIROPAS PARLAMENTA UN PADOMES REGULAI, ar kuru groza Regulu (EK) Nr. 1905/2006, ar ko izveido finanšu instrumentu sadarbībai attīstības jomā





[pic] | EIROPAS KOMISIJA | Briselē, 1.4.2011 COM(2011) 179 galīgā redakcija 2010/0059 (COD) KOMISIJAS ATZINUMS saskaņā ar Līguma par Eiropas Savienības darbību 294. panta 7. punkta c) apakšpunktu par Eiropas Parlamenta ierosinātajiem grozījumiem Padomes nostājā attiecībā uz priekšlikumu EIROPAS PARLAMENTA UN PADOMES REGULAI, ar kuru groza Regulu (EK) Nr. 1905/2006, ar ko izveido finanšu instrumentu sadarbībai attīstības jomā 2010/0059 (COD) KOMISIJAS ATZINUMSsaskaņā ar Līguma par Eiropas Savienības darbību 294. panta 7. punkta c) apakšpunktupar Eiropas Parlamenta ierosinātajiem grozījumiemPadomes nostājā attiecībā uzpriekšlikumu EIROPAS PARLAMENTA UN PADOMES REGULAI, ar kuru groza Regulu (EK) Nr. 1905/2006, ar ko izveido finanšu instrumentu sadarbībai attīstības jomā 1. Ievads Līguma par Eiropas Savienības darbību 294. panta 7. punkta c) apakšpunktā paredzēts, ka Komisijai jāsniedz atzinums par grozījumiem, ko Eiropas Parlaments ierosinājis otrajā lasījumā. Komisija šeit izklāsta savu atzinumu par septiņiem grozījumiem, ko ierosinājis Parlaments. 2. Priekšvēsture Datums, kurā priekšlikumu nosūtīja Parlamentam un Padomei: 2010. gada 17. marts Dokuments COM(2010)102 galīgā redakcija — 2010/0059 COD Datums, kurā Eiropas Parlaments sniedza atzinumu pirmajā lasījumā: 2010. gada 21. oktobris Datums, kurā grozīto priekšlikumu nosūtīja Parlamentam un Padomei: nav Datums, kurā panākta politiska vienošanās par Padomes nostāju: nav Datums, kurā oficiāli pieņēma Padomes nostāju: 2010. gada 10. decembris Datums, kurā Eiropas Parlaments sniedza atzinumu otrajā lasījumā: 2011. gada 3. februāris 3. Priekšlikuma mērķis Āfrikas, Karību jūras reģiona un Klusā okeāna (ĀKK) valstīm tradicionāli ir bijusi preferenciāla piekļuve Eiropas Savienības (ES) tirgum. Ņemot vērā PTO strīdu izšķiršanas iestādes un apelācijas iestādes lēmumus, Savienības banānu tirdzniecības režīms bija jāsaskaņo ar PTO tiesībām. Ženēvas Nolīgums par banānu tirdzniecību (ŽNBT), kas parafēts 2009. gada 15. decembrī, atrisina visus ar banānu tirdzniecību saistītos strīdus un nodrošina atbilstību PTO noteikumiem. ŽNBT ietvaros Eiropas Komisija piekrita ierosināt attīstības programmu, kas palīdzētu galvenajām ĀKK banānu eksportētājvalstīm pielāgoties ES importa režīma izmaiņām. Attiecīgi izstrādātā ĀKK programma par papildu pasākumiem banānu nozarē (BAM), kuras mērķis ir palīdzēt pārstrukturēt banānu nozari desmit galvenajās ĀKK banānu eksportētājvalstīs, nozīmē, ka ir jāgroza Regula (EK) Nr. 1905/2006, ar ko izveido finanšu instrumentu sadarbībai attīstības jomā ( DCI ). Priekšlikumam ir laika ierobežojums no 2010. līdz 2013. gadam, un tā darbības joma saistībā ar politikas saturu un ietekmi uz budžetu ir ierobežota. Tas neskar turpmākus priekšlikumus par jaunās paaudzes ārējo attiecību finanšu instrumentiem nākamās finanšu shēmas ietvaros. 4. Komisijas atzinums par Eiropas Parlamenta ierosinātajiem grozījumiem 4.1. Komisijas pieņemtie grozījumi Komisija var pieņemt Eiropas Parlamenta ierosinātos grozījumus, kas minēti 5. apsvērumā. 4.2. Komisijas noraidītie grozījumi Komisija nevar pieņemt grozījumus saistībā ar deleģētajiem aktiem un komitoloģijas jautājumiem (12. apsvērums; 21. pants, 22. panta 3. punkts, 23. pants, 33. panta 2. punkts un 35. pants). 5. Secinājumi Apspriedes ar citiem likumdevējiem turpināsies pēc otrā lasījuma, lai izstrādātu vienprātīgu risinājumu, vēlams, Eiropas Parlamentam piešķirot būtiskas pārbaudes tiesības pašreizējās daudzgadu plānošanas atlikušajā periodā un paredzot izvēles iespējas attiecībā uz nākamo periodu, tostarp iespēju izmantot deleģētos aktus, vienlaikus pilnībā ievērojot LESD 290. pantā noteiktos kritērijus.